# data[].attributes.body
Vælg en situation sammen med din vejleder, hvor du skal samarbejde med en borger om et sundheds- eller sygeplejefagligt behov. Det må gerne være et behov, borgeren får støtte til at få opfyldt hver dag eller flere gange ugentligt.

Planlægning

Gør dig før-overvejelser om, hvordan du vil samarbejde med borgeren, dvs. planlægge din pleje og støtte for at opnå det planlagte mål.

Begrund din planlægning af samarbejdet med borgeren med begreber og teori, som du mener er relevante.

Udfør

Gennemfør samarbejdet med borgeren, og reflekter i situationen.

Evaluer

Reflekter med din vejleder over samarbejdet og handlingerne med borgeren, samt hvor langt I er nået med målet. Brug refleksionsmodellen.

Hvad kan I gøre for at forbedre kvaliteten af jeres faglige handlinger og samarbejde med borgeren?

# data[].attributes.body
Borger vil helst ikke have hjælp til mundhygiejne - og under ingen omstændigheder hvis hun føler at det forstyrrer i hendes øvrige gøremål (morgenmad, kaffe, under nyheder i tv, ...).

Planlægning består for det første i at finde et tidspunkt, hvor det passer bedst ind i hendes rutiner og for det andet at finde et fælles mål og et godt samarbejde med borger, så hun bliver inddraget.

Det er vigtigt at borgeren føler sig hørt og set og annerkendt som individ med egne holdninger og rutiner. Der skal tages udgangspunkt i borgerens ønsker og hvad der er vigtigt for hende.

Hvis borgeren skal opleve sammenhæng skal det give mening for hende, hun skal kunne begribe det og håndtere det.

For borgeren er det vigtigt at gøre så meget som muligt selv og så vidt muligt være fælles om de aktiviteter hun skal have hjælp til. Derudover er det vigtigt for hende at mundhygiejne foregår efter morgenmaden og morgenkaffen.

For at borgeren kunne begribe hvorfor hun skulle have hjælp til mundhygiejne tog jeg udgangspunkt i hvad tandplejer havde sagt og forklarede at hun efterhånden havde svært ved at komme helt ned til tandkødet og få børstet (og viste samtidig med bevægelser, hvad der er svært for hende) men at hun passede sine proteser rigtigt godt.

Vi talte desuden om at så kunne vi fordele opgaven, så hun børstede de tænder, der kunne tages ud og så børstede jeg tænderne i munden, som hun havde svært ved at komme ordentligt til.

# data[].attributes.body
Vi venter med mundhygiejne til borger er kommet op, har fået morgenmad og kaffe (Hvis tiden løber fra hende om formiddagen taler vi kort om hvad klokken er, hvornår hun var oppe og hvad tiden er gået med).

Under mundhygiejne sidder borgeren på en badebænk ved vasken og jeg sidder ved siden af på rollator. Så taler vi kort om hvad vi gør og hvordan vi "fordeler opgaven"; hun børster proteser og jeg børster de tænder hun har svært ved.

Jeg sørger for at få børstet i runde bevægelser ved tandkødet, - det er ømt, hun har haft svært ved at gøre det selv.

Det har vi gjort i nogle dage nu og det er gået rigtigt godt, borgeren er helt med på at få børstet tænder inden hele formiddagen er gået og er glad for at få sin morgenmad og kaffe i fred og ro inden.

Hun kan se meningen med at vi "fordeler" opgaven (hvad hun selv kan / hvad hun har svært ved) og begriber også hvorfor hun har svært ved en del af mundhygiejnen. Borgeren kan være med og håndtere situationen efter at vi har fundet en rutine, der tilgodeser hendes morgenrutiner og hendes behov for hjælp til at holde styr på tiden om formiddagen.

# data[].attributes.body
Målet har været "hjælp og støtte til mundhygiejne" og det har været en proces; fra ingen hjælp og intet ønske om støtte til at der hver formiddag er blevet støttet op om og motiveret (blandt andet med at få sat badebænk frem) til at borgeren selv børstede tænder, frem til i dag hvor hun tager i mod både støtte og hjælp.

Jeg kunne godt tænke mig at hun var blevet introduceret til en eltandbørste (hun har faktisk en som hun ikke bruger - jeg ved dog ikke om oplader mangler), da det godt kan være en længere proces at introducere hende til den, især nu hvor hun lige er kommet godt i gang med en rutine, kommer der måske til at gå lidt tid før end det er hensigtsmæssigt at introducere noget nyt.

Selvom borgers hukommelse svigter og hendes korttidshukommelse er meget dårlig og selvom hun ikke kan huske vores samtaler / hvad vi har talt om, så kan hun alligevel godt huske meningen / stemningen / at vi har gjort det her før / at det føles bekendt (trygt) / ....

Der er dokumenteret i observationer